Սոֆյա Պերովսկայա

Սոֆյա Լվովնա Պերովսկայա (), ռուս հեղափոխական, նարոդնիկ։ Ծագումով ազնվական։

1873 թվականին Պետերբուրգում պահել է գաղտնի բնակարաններ, պրոպագանդա տարել բանվորների շրջանում։ 1874 թվականի հունվարին ձերբակալվել է և բանտարկվել Պետրոպավլովյան ամրոցում։ «193-ի դատավարությամբ» արդարացվել է։ 1878 թվականի ամռանը մտել է «Զեմլյա ի վոլյա» կազմակերպության մեջ, շուտով նորից ձերբակալվել է և աքսորվել, ճանապարհին փախել է և անցել ընդհատակ։ 1879 թվականի աշնանից «Նարոդնայա վոլյա»-ի Գործադիր կոմիտեի, այնուհետև Կարգադրիչ հանձնաժողովի անդամ էր, զբաղվել է կազմակերպչական հարցերով, մասնակցել է «Ռաբոչայա գազետա»-ի ստեղծմանը, կապ է պահպանել Պետերբուրգի քաղաքական բանտարկյալների հետ։ Մասնակցել է Ալեքսանդր II դեմ մահափորձերին (1879, 1880, 1881 թվականի մարտի 1)։ Ձերբակալվել է 1881 թվականի մարտի 10-ին և դատապարտվել մահվան։

Ծանոթագրություններ 

Ռուս հեղափոխականներ
Ռուս կալանավորներ և ձերբակալվածներ